Angeles Mastretta

**Ángeles Mastretta** (Puebla, Mexiko, 1949ko urriaren 9a) mexikar idazle eta kazetaria da. Mexikoko errealitate sozial eta politikoak islatzen dituzten emakumezko pertsonaia iradokitzaileak eta fikziozkoak sortzen ditu. Bere lan batzuk beste hizkutz batzuetara itzuli dira.

## Biografia 
Ángeles Mastrettak Mexiko Hirian hasi zuen kazetaritza-karrera, 1971n hogei urte zituela, bere aita, Carlos Mastretta kazetaria, hil zenean. 

### Lan ibilbidea 
#### Kazetari 
Aitaren heriotza zela eta, lanean hasi zen, Mexikoko Unibertsitate Nazional Autonomoko Politika eta Gizarte Zientzien Fakultatean ikasten ari zela. Noizbehinkako laguntzaile gisa, *Excélsior, La Jornada, Proceso* eta *Ovaciones* bezalako komunikabideetan argitaratu zuen. Azken horretan, *Del absurdo cotidiano* izeneko zutabea zuen, eta bertan «denetik idazten zuen: politika, emakumeak, haurrak, ikusten zuena, sentitzen zuena, literatura, kultura, gerra eta *egunerokoa»*. 1974an, Centro Mexicano de Escritores-ek beka bat eman zion, eta, horri esker, beste autore batzuekin batera lan egin ahal izan zuen, besteak beste, Juan Rulfo, Salvador Elizondo eta Francisco Monterde.* Txikitan, Mastrettak abeslaria izan nahi zuen, inoiz utzi ez zuen pasioa —aitortzen du leku guztietan abesten zuela—, eta inoiz jendaurrean praktikatu duela, adibidez, *Arráncame la vida* Guadalajarako Nazioarteko Liburu Azokan.

#### Idazle 
Bere literatura-ibilbidea poeta lanetan hasi zuen, *La pájara pinta* lanarekin irabazi zuen lehiaketa bat eta 1978an liburu bihurtu zen. Baina Mastrettak —poema-liburu hori kasualitatetzat hartzen zuen, eta inoiz ez du serioan hartu— urte batzuetan planeatzen aritu zen eleberri bati ekitea nahi zuen eta. Eleberri aukera hori izan zuen, editore batek hura idazteko sei hilabete eman zizkionean. Horrelaxe jaio zen 1985ean argitaratu eta berehala arrakasta izan zuen *Arráncame* *la vida* lanak eta hurrengo urtean Literaturako Mazatlán Saria irabazi zuen. Catalina Ascencio izeneko pertsonaia nagusiaren bidez, Mastrettak mendetan kultura nagusiak babestutako irudi “ideala” desmitifikatzea lortu du. Protagonistak, funtsean, bere patuaren jabe egin nahi du. Bere munduan sortzailea izateko beharra sentitzen du eta, horrela, gizaki eta emakume gisa sortzeko beharra. Lan horretarako, Mastrettak Agustin Lararen abesti baten izenburua aukeratu zuen, nazioarteko ospea eman zion, eta, 20 urte geroago, 2008an, *Arráncame la vida* zinemara eraman zuen Roberto Sneiderrek, eta filmaren gidoia ere hark idatzi zuen. Emakumeen historia horiek, «beren patua erabaki zuten», inspirazioa izan ziren *Mujeres de ojos grandes* lanerako. Argitalpenaren asmoa —emakume bakoitzaren biografian oinarritutako ipuinen helburua, familia-historiak gerorako gordetzea zen.

## Lanak 
### Eleberriak 
### Ipuinak 
* *Mujeres de ojos grandes*, Seix Barral, México, 1990
* *Maridos* , Seix Barral, México, 2007   

### Memoriak 
### Poesia 
### Lanen egokitzapenak 
* *Arráncame la vida*, Roberto Sneiderrek zuzendutako filma, 2008an estreinatua

## Sariak eta aintzatespenak 
* Mazatlán Literatura saria, 1986, *Arráncame la vida* eleberriarekin
* Romulo Galizia Saria, 1997: *Mal de amores'' lanarekin
* Arranoa (Porto Alegre, 2005)
## Erreferentziak 
## Kanpo estekak